Атайым яғынан ҡартатайым Ғәлим Солтановтың атаһын – Сәлим Исмәғил улын 1939 йылда совет-фин һуғышына алалар. Был ваҡытта ҡартатайыма биш ай ғына булып ҡала. Атаһы ҡайтып та өлгөрмәй, Бөйөк Ватан һуғышы башланып, ул тура фронтҡа китә. Ҡартәсәйемдең һөйләүе буйынса, ул улын бик һағынған. Ул ваҡытта ауылда фотографтар булмағас, ҡартәсәй кескәй Ғәлимде күтәреп, Ырымбур өлкәһендәге Троицк ауылына алып барып, йыл һайын фотоға төшөргән һәм фотоһүрәтен хат менән бергә фронтҡа ебәргән. Ҡартатайыбыҙ 1943 йылда батырҙарса һәләк була. ҡартәсәй Ғилмикамал Һибәт ҡыҙына бер бөртөк улын ҡәҙерләп үҫтерергә тигән васыяты ғына ҡала. Һуғыш тамамланғас, ауылға фронтовиктар ҡайта башлай. Алты йәшлек бала һәр береһенә йүгереп барып: “Минең атайым ҡасан ҡайта?” – тип һорай. Тик яуап урынына уның башын ғына һыйпайҙар һәм күҙҙәрен йәшерәләр.